17. ΑΝΑΚΟΙΝΩΣΙΣ ΥΠΟΥΡΓΕΙΟΥ ΕΞΩΤΕΡΙΚΩΝ  της 17 Απρ. / 4 Μαΐου 1973 (ΦΕΚ Α΄  95) Περί θέσεως εν ισχύϊ των Διεθνών Συμφωνιών INTELSAT. Το Β. Υπουργείον των Εξωτερικών ανακοινοί ότι εις τας 29 Νοεμ. 1972 κατετέθη, συμφώνως τω άρθρ. ΧΧΙΙ, παρά τη Κυβερνήσει των Ηνωμένων Πολιτειών της Αμερικής το έγγραφον επικυρώσεως υπό της Ελλάδος, των εν Ουασιγκτώνι την 20ήν Αυγ. 1971 υπογραφεισών Συμφωνιών αφορωσών: α)Εις το Παγκόσμιον Σύστημα Τηλεπικοινωνιών δια Δορυφόρων INTELSAT και β) εις την Συμφωνίαν λειτουργίας του Παγκοσμίου Συστήματος Τηλεπικοινωνιών δια Δορυφόρων INTELSAT. Αι ανωτέρω Συμφωνίαι κυρωθείσαι παρ’ ημίν δια του Ν. Δ. 1237 της 18 Σεπτ. 1972 (ΦΕΚ Α΄ 191/31.10.1972) ετέθησαν εν ισχύϊ την 12 Δεβρ. 1973 έναντι πάντων των Κρατών μεταξύ των οποίων και της Ελλάδος, κατόπιν συμπληρώσεως προθεσμίας εξήκοντα ημερών από της ημερομηνίας 14 Δεκ. 1972 καθ’ ην τα 2/3 (ήτοι 54 των μελών Κρατών των Συμφωνιών INTELSAT, κατέθεσαν το έγγραφον επικυρώσεως αυτών παρά τη Αμερικανική Κυβερνήσει. 